《赠沈侍御椒园》
清代·翁照

展卷光腾五朵霞，总由忠爱发精华。诗宗杜老能忧国，文溯昌精属大家。

午夜疏灯焚谏草，春风小驿见常花。悬知兄弟联吟处，添得新诗护碧纱。

作者简介：（1677—1755）江苏江阴人，字朗夫，初名玉行。国子监生。受学于毛奇龄、朱彝尊。工诗，中岁研经，兼采汉宋。尤工章奏，大吏争延入幕。有《赐书堂诗文集》。